

Lietuvos Respublikos Vyriausybė

**nutarimas**

**Dėl LIETUVOS RESPUBLIKOS VYRIAUSYBĖS 2006 m. lapkričio 24 d. NUTARIMO Nr. 1168 „DĖL APMOKESTINAMŲJŲ GAMINIŲ IR PAKUOČIŲ ATLIEKŲ NAUDOJIMO IR (AR) PERDIRBIMO UŽDUOČIŲ PATVIRTINIMO“ PAKEITIMO**

2015 m. gruodžio 16 d. Nr. 1324
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2006 m. lapkričio 24 d. nutarimą Nr. 1168 „Dėl apmokestinamųjų gaminių ir pakuočių atliekų naudojimo ir (ar) perdirbimo užduočių patvirtinimo“ ir išdėstyti jį nauja redakcija:

„**LIETUVOS RESPUBLIKOS VYRIAUSYBĖ**

**NUTARIMAS**

**DĖL APMOKESTINAMŲJŲ GAMINIŲ IR PAKUOČIŲ ATLIEKŲ NAUDOJIMO IR (AR) PERDIRBIMO UŽDUOČIŲ PATVIRTINIMO**

Vadovaudamasi Lietuvos Respublikos atliekų tvarkymo įstatymo 3418 straipsnio 7 dalimi, Lietuvos Respublikos pakuočių ir pakuočių atliekų tvarkymo 7 straipsnio 3 dalimi, Lietuvos Respublikos mokesčio už aplinkos teršimą įstatymo 5 straipsnio 6 dalimi ir įgyvendindama 1994 m. gruodžio 20 d. Europos Parlamento ir Tarybos direktyvą 94/62/EB dėl pakuočių ir pakuočių atliekų (OL 2004 m. *specialusis leidimas*, 13 skyrius, 13 tomas, p. 349) su paskutiniais pakeitimais, padarytais 2013 m. vasario 7 d. Komisijos direktyva 2013/2/ES (OL 2013 L 37, p. 10), ir 2006 m. rugsėjo 6 d. Europos Parlamento ir Tarybos direktyvą 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo (OL 2006 L 266, p. 1) su paskutiniais pakeitimais, padarytais 2013 m. lapkričio 20 d. Europos Parlamento ir Tarybos direktyva 2013/56/EB (OL 2013 L 329, p. 5), Lietuvos Respublikos Vyriausybė nutaria:

Patvirtinti apmokestinamųjų gaminių ir pakuočių atliekų naudojimo ir (ar) perdirbimo užduotis (pridedama).“

2. Šis nutarimas, išskyrus šiuo nutarimu nauja redakcija dėstomų apmokestinamųjų gaminių ir pakuočių atliekų naudojimo ir (ar) perdirbimo užduočių III skyrių, įsigalioja 2016 m. sausio 1 dieną.

3. Šiuo nutarimu nauja redakcija dėstomų apmokestinamųjų gaminių ir pakuočių atliekų naudojimo ir (ar) perdirbimo užduočių III skyrius įsigalioja 2016 m. vasario 1 dieną.

Ministras Pirmininkas Algirdas Butkevičius

Aplinkos ministras Kęstutis Trečiokas

PATVIRTINTA
Lietuvos Respublikos Vyriausybės
2006 m. lapkričio 24 d. nutarimu Nr. 1168
(Lietuvos Respublikos Vyriausybės
2015 m. gruodžio 16 d. nutarimo Nr. 1324
redakcija)

**APMOKESTINAMŲJŲ GAMINIŲ IR PAKUOČIŲ ATLIEKŲ NAUDOJIMO IR (AR) PERDIRBIMO UŽDUOTYS**

|  |  |  |  |  |
| --- | --- | --- | --- | --- |
| Eil. Nr. | Metai | Apmokestinamųjų gaminių ir pakuočių atliekų pavadinimas | Naudojimas ir (ar) perdirbimas\* | Užduotis (procentais), atsižvelgiant į tiektų Lietuvos Respublikos vidaus rinkai apmokestinamųjų gaminių ir pakuočių kiekį |
| **I. APMOKESTINAMŲJŲ GAMINIŲ ATLIEKŲ NAUDOJIMO IR (AR) PERDIRBIMO UŽDUOTYS** |
| 1. | nuo 2016 | padangos | perdirbimas ar kitoks naudojimas | 80 |
| 2. | nuo 2016 | nešiojamosios baterijos (galvaniniai elementai) ir akumuliatoriai | perdirbimas | 45 |
| 3. | nuo 2016 | vidaus degimo variklių degalų ir (ar) tepalų filtrai | perdirbimas ar kitoks naudojimas | 80 |
| 4. | nuo 2016 | vidaus degimo variklių įsiurbimo oro filtrai | perdirbimas ar kitoks naudojimas | 80 |
| 5. | nuo 2016 | automobilių hidrauliniai (tepaliniai) amortizatoriai | perdirbimas ar kitoks naudojimas | 80 |
| **II. PAKUOČIŲ ATLIEKŲ NAUDOJIMO IR (AR) PERDIRBIMO UŽDUOTYS\*\*** |
| 6. | 2016 | stiklinė pakuotė | perdirbimas | 65 |
| 2017 | 65 |
| 2018 | 68 |
| 2019 | 68 |
| nuo 2020 | 70 |
| 7. | 2016 | plastikinė, įskaitant PET (polietilentereftalato), pakuotė | naudojimas, iš joperdirbimas | 5045 |
| nuo 2017 | naudojimas, iš joperdirbimas | 5037 |
| 8. | nuo 2016 | kombinuota pakuotė | perdirbimas ar kitoks naudojimas | 25 |
| 9. | nuo 2016 | kombinuota pakuotė (vyraujanti medžiaga – popierius ir kartonas) | naudojimas, iš joperdirbimas | 2520 |
| 10. | nuo 2016 | metalinė pakuotė | perdirbimas | 54 |
| 11. | nuo 2016 | popierinė ir kartoninė pakuotė | naudojimas, iš joperdirbimas | 8076 |
| 12. | nuo 2016 | medinė pakuotė | naudojimas, iš joperdirbimas | 4535 |
| 13. | nuo 2016 | kita pakuotė  | naudojimas, iš joperdirbimas | 4522 |
| **III. PAKUOČIŲ, KURIOMS TAIKOMA UŽSTATO UŽ VIENKARTINES PAKUOTES SISTEMA, ATLIEKŲ SURINKIMO IR PERDIRBIMO UŽDUOTYS** |
| 14. | 2016 | stiklinė pakuotėplastikinė, įskaitant PET, pakuotė metalinė pakuotė | surinkimas ir perdirbimas | 55 |
| 15. | 2017 | 70 |
| 16. | 2018 | 80 |
| 17. | 2019 | 85 |
| 18. | nuo 2020 | 90 |

\_\_\_\_\_\_\_\_\_\_\_\_\_\_\_\_\_\_\_

\*Apmokestinamųjų gaminių ir pakuočių atliekų naudojimas energijai gauti ir (ar) perdirbimas (organinių medžiagų perdirbimas, įskaitant kompostavimą, metalų ir metalų junginių perdirbimas, kitų neorganinių medžiagų perdirbimas) Lietuvos Respublikos arba kitos valstybės narės teritorijoje.

\*\* Gamintojams ir importuotojams, gaminių pripildytas pakuotes sunaudojantiems savoms reikmėms, taikoma 100 procentų pakuočių, sunaudotų savoms reikmėms, atliekų sutvarkymo (įskaitant perdavimą naudoti pakartotinai) užduotis (atsižvelgiant į sunaudotą savoms reikmėms pakuočių kiekį), užtikrinant, kad sutvarkytų savoms reikmėms sunaudotų pakuočių atliekų perdirbimo lygis bus ne mažesnis, negu nurodyta 6–13 punktuose.

––––––––––––––––––––